Voortvlugtige vier maande later aangekeer | Maroela Media
Sbonelo Nkosingiphe Thwala
Sbonelo Nkosingiphe Thwala (27) wat op 5 Desember 2018 van die Johannesburgse hooggeregshof ontsnap het, is weer in hegtenis geneem.
"Hy het ontsnap toe hy in die hof verskyn het op aanklag van 'n moord in Jeppe, Johannesburg in April verlede jaar. Hy het ook tereg gestaan op aanklag van die besit van 'n ongelisensieerde vuurwapen," het kapt. Mavela Masondo, woordvoerder van die polisie, gesê.
"'n Span speurders het onverpoosd gewerk om hom op te spoor ná sy ontsnapping. Beamptes het 'n wenk ontvang oor waar hy hom moontlik bevind en is Donderdagoggend, 4 April, in die vroeë oggendure by sy wegkruipplek in Tsakane, Ekurhuleni, gevind. Tydens sy inhegtenisneming het hy twee ongelisensieerde vuurwapens en ammunisie in sy besit gehad."
Thwala sal na verwagting Maandag in die Johannesburgse landdroshof verskyn op aanklag van die ontsnapping uit aanhouding. Hy sal na verwagting ook binnekort weer in die hooggeregshof verskyn vir die oorspronklike aanklag van moord.
Twee beseer toe voertuig by vulstasie inrol
Boeie is seker onmenslik? En waar kom die vuurwapens vandaan? Vriende van my sukkel om hul wapens se lisensies te hernu.
Baie goeie opvolgwerk gedoen. Baie geluk aan die betrokke beamptes.
ek hoop hy word in kettings gehou anders is hy weer weg
Misdadigers behoort nie vir ontsnapping uit aanhouding aangekla te word nie – eerder die aankla wat so slapgat was dat hulle kon ontsnap.